sagorsarker/bangla-wikipedia huggingface dataset:
আলেহো ভেলিস

আলেহো ভেলিস (, ; জন্ম: ১৯ সেপ্টেম্বর ২০০৩) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব রোসারিও সেন্ত্রাল এবং আর্জেন্টিনা জাতীয় অনূর্ধ্ব-২০ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০২৩ সালে, ভেলিস আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।
আলেহো ভেলিস ২০০৩ সালের ১৯শে সেপ্টেম্বর তারিখে আর্জেন্টিনার গোদেকেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
ভেলিস আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২৩ সালের ২১শে জানুয়ারি তারিখে তিনি ২০২৩ দক্ষিণ আমেরিকান অনূর্ধ্ব-২০ চ্যাম্পিয়নশিপে প্যরাগুয়ে অনূর্ধ্ব-২০ দলের বিরুদ্ধে ম্যাচে আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।
ভেলিস নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে হাভিয়ের মাসচেরানো দ্বারা ঘোষিত আর্জেন্টিনা অনূর্ধ্ব-২০ দলের ২১ সদস্যের চূড়ান্ত দলে স্থান পেয়েছেন।
বানৌজা এলসিটি-১

বাংলাদেশ নৌবাহিনী জাহাজ (সংক্ষেপেঃ বানৌজা) এলসিটি-১ বাংলাদেশ নৌবাহিনীর ভার্ড ৭ ৫০৭-শ্রেণীর একটি ল্যান্ডিং ক্রাফট ট্যাংক জাহাজ। এই জাহাজটি ভার্ড মেরিন কোম্পানি, কানাডা এর প্রযুক্তিগত সহায়তায় খুলনা শিপইয়ার্ডে নির্মাণ করা হচ্ছে। ভার্ড ৭ ৫০৭ ল্যান্ডিং ক্র্যাফট সিরিজের উপর ভিত্তি করে নির্মাণাধীন জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ, ট্যাংক, সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম হবে। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করবে।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এছাড়াও উপকূলবর্তী নৌঘাঁটিতে চলাচল করার জন্য এসব উভচর জাহাজের প্রয়োজন ছিলো। যুদ্ধ ও শান্তি কালীন সময়ে চট্টগ্রাম, মোংলা, সেন্ট মার্টিন দ্বীপ এবং তৎসংলগ্ন উপকূলীয় এলাকায় উভচর অভিযান পরিচালনার পাশাপাশি ল্যান্ডিং ফোর্স, ট্যাংক, অস্ত্র, গোলাবারুদ ও রসদ সরবরাহের জন্য উক্ত জাহাজের প্রয়োজনীয়তা বিশেষভাবে পরিলক্ষিত হয়। এরই ধারাবাহিকতায়, অক্টোবর, ২০২২ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং ভার্ড মেরিন কোম্পানি, কানাডা এর মধ্যে প্রযুক্তি হস্তান্তরের মাধ্যমে ল্যান্ডিং ক্রাফট ট্যাংক জাহাজ নির্মাণ সংক্রান্ত চুক্তি স্বাক্ষরিত হয়। ১৫ জুন, ২০২২ সালে তৎকালীন খুলনা নেভাল এরিয়া কমান্ডার রিয়ার এডমিরাল মোহম্মদ আনোয়ার হোসেন-এনজিপি, পিসিজিএম, এনডিসি, পিএসসি মহোদয় খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করেন। খুলনা শিপইয়ার্ডের তৎকালীন ব্যবস্থাপনা পরিচালক কমোডর এম শামসুল আজিজ-এনজিপি, পিএসসি-বিএন, এর সভাপতিত্বে উক্ত অনুষ্ঠানে প্রতিষ্ঠানটির জিএমবৃন্দ ছাড়াও উর্ধ্বতন সামরিক ও বেসামরিক কর্মকর্তাগণ উপস্থিত ছিলেন। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরণ করে জাহাজটি নির্মিত হয়।
বানৌজা এলসিটি-১ জাহাজটির প্রস্তাবিত দৈর্ঘ্য , প্রস্থ , গভীরতা সম্মুখ, পশ্চাৎ এবং সর্বোচ্চ গতিবেগ । নির্মাণাধীন জাহাজটি ২টি ক্যাটারপিলার ডিজেল ইঞ্জিন সজ্জিত হবে। এছাড়াও ২টি ৩৪০ কিলোওয়াট বাউদুইন জেনারেটর (ফ্রান্স), ১টি ১৬৫ কিলোওয়াট বাউদুইন জেনারেটর (ফ্রান্স) (সাপোর্ট), জেডএফ গিয়ারবক্স (জার্মানি) এবং ২টি শ্যাফট যুক্ত থাকবে। জাহাজটি ৬০ জন জনবল নিয়ে একনাগাড়ে ৭ দিন অভিযান পরিচালনার পাশাপাশি ৩৫০ টন কার্গো বহন করতে সক্ষম। এছাড়াও জাহাজটি এমবিটি-২০০০ সামরিক ট্যাংক, ৩৫০ জন সেনাসদস্য এবং ৬টি সামরিক ট্রাক পরিবহন করতে সক্ষম হবে। সেন্সর এবং কার্যপদ্ধতি হিসেবে জাহাজটিতে থাকবে: 
নৌবহরে যুক্ত হওয়ার পর জাহাজটি ৫টি মিডিয়াম আর্টিলারি গান, ৬টি সামরিক ট্যাংক, ১২টি সাঁজোয়া যান, ১৮টি সামরিক ট্রাক, ৩৫০ জন সেনাসদস্য এবং ৩৫০ টন কার্গো পরিবহনে সক্ষম হবে।
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
বানৌজা এলসিটি-২

বাংলাদেশ নৌবাহিনী জাহাজ (সংক্ষেপেঃ বানৌজা) এলসিটি-২ বাংলাদেশ নৌবাহিনীর ভার্ড ৭ ৫০৭-শ্রেণীর একটি ল্যান্ডিং ক্রাফট ট্যাংক জাহাজ। এই জাহাজটি ভার্ড মেরিন কোম্পানি, কানাডা এর প্রযুক্তিগত সহায়তায় খুলনা শিপইয়ার্ডে নির্মাণ করা হচ্ছে। ভার্ড ৭ ৫০৭ ল্যান্ডিং ক্র্যাফট সিরিজের উপর ভিত্তি করে নির্মাণাধীন জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ, ট্যাংক, সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম হবে। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করবে।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এছাড়াও উপকূলবর্তী নৌঘাঁটিতে চলাচল করার জন্য এসব উভচর জাহাজের প্রয়োজন ছিলো। যুদ্ধ ও শান্তি কালীন সময়ে চট্টগ্রাম, মোংলা, সেন্ট মার্টিন দ্বীপ এবং তৎসংলগ্ন উপকূলীয় এলাকায় উভচর অভিযান পরিচালনার পাশাপাশি ল্যান্ডিং ফোর্স, ট্যাংক, অস্ত্র, গোলাবারুদ ও রসদ সরবরাহের জন্য এসব জাহাজের প্রয়োজনীয়তা বিশেষভাবে পরিলক্ষিত হয়। এরই ধারাবাহিকতায়, অক্টোবর, ২০২২ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং ভার্ড মেরিন কোম্পানি, কানাডা এর মধ্যে প্রযুক্তি হস্তান্তরের মাধ্যমে ল্যান্ডিং ক্রাফট ট্যাংক জাহাজ নির্মাণ সংক্রান্ত চুক্তি স্বাক্ষরিত হয়। ১৫ জুন, ২০২২ সালে তৎকালীন খুলনা নেভাল এরিয়া কমান্ডার রিয়ার এডমিরাল মোহম্মদ আনোয়ার হোসেন-এনজিপি, পিসিজিএম, এনডিসি, পিএসসি খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করেন। খুলনা শিপইয়ার্ডের তৎকালীন ব্যবস্থাপনা পরিচালক কমোডর এম শামসুল আজিজ-এনজিপি, পিএসসি-বিএন, এর সভাপতিত্বে উক্ত অনুষ্ঠানে প্রতিষ্ঠানটির জিএমবৃন্দ ছাড়াও উর্ধ্বতন সামরিক ও বেসামরিক কর্মকর্তাগণ উপস্থিত ছিলেন। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরণ করে জাহাজটি নির্মিত হয়।
বানৌজা এলসিটি-২ জাহাজটির প্রস্তাবিত দৈর্ঘ্য , প্রস্থ , গভীরতা সম্মুখ, পশ্চাৎ এবং সর্বোচ্চ গতিবেগ । নির্মাণাধীন জাহাজটি ২টি ক্যাটারপিলার ডিজেল ইঞ্জিন সজ্জিত হবে। এছাড়াও ২টি ৩৪০ কিলোওয়াট বাউদুইন জেনারেটর (ফ্রান্স), ১টি ১৬৫ কিলোওয়াট বাউদুইন জেনারেটর (ফ্রান্স) (সাপোর্ট), জেডএফ গিয়ারবক্স (জার্মানি) এবং ২টি শ্যাফট যুক্ত থাকবে। জাহাজটি ৬০ জন জনবল নিয়ে একনাগাড়ে ৭ দিন অভিযান পরিচালনার পাশাপাশি ৩৫০ টন কার্গো বহন করতে সক্ষম। এছাড়াও জাহাজটি এমবিটি-২০০০ সামরিক ট্যাংক, ৩৫০ জন সেনাসদস্য এবং ৬টি সামরিক ট্রাক পরিবহন করতে সক্ষম হবে। সেন্সর এবং কার্যপদ্ধতি হিসেবে জাহাজটিতে থাকবে: 
নৌবহরে যুক্ত হওয়ার পর জাহাজটি ৫টি মিডিয়াম আর্টিলারি গান, ৬টি সামরিক ট্যাংক, ১২টি সাঁজোয়া যান, ১৮টি সামরিক ট্রাক, ৩৫০ জন সেনাসদস্য এবং ৩৫০ টন কার্গো পরিবহনে সক্ষম হবে।
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
দরওয়াজা বন্ধ রাখো

দরওয়াজা বন্ধ রাখো ( দরজা বন্ধ রাখো ) হল একটি ভারতীয় হিন্দি ভাষার কমেডি ফিল্ম যার পরিচালনায় ছিলেন জেডি চক্রবর্তী এবং সিনেমাটোগ্রাফির দায়িত্বে ছিলেন ছোট কে. নাইডু। এটি ২০০৬ সালে মুক্তি লাভ করেছিলো। ২০১১ সালে তেলুগু ভাষায় "মানি মানি, মোর মানি নামে ফিল্মটি পুনঃনির্মাণ করা হয়েছিল," যেখানে জেডি চক্রবর্তী প্রধান ভূমিকায় অভিনয় করেছিলেন।
আফতাব শিবদাসানি, চাঙ্কি পান্ডে, জাকির হুসেন এবং স্নেহাল দাবি এই ছবিতে যথাক্রমে অজয়, গোগা, আব্বাস ও রঘু নামক চারজন দুর্বৃত্তের ভূমিকায় অভিনয় করেছিলেন। এই দুর্বৃত্তরা অর্থের জন্য একজন কোটিপতির মেয়েকে অপহরণ করে এবং ১ কোটি মুক্তিপণ হিসেবে দাবি করে। কিন্তু পরিস্থিতির পরিপ্রেক্ষিতে তারা নিজেরাই ৩৫-সদস্য বিশিষ্ট একটি নিরামিষ গুজরাটি পরিবারের বাড়িতে ঢুকতে বাধ্য হয়।
বাড়িতে তাদের থাকার সময় বাড়ানো হয় যখন তারা জানতে পারে যে জিম্মি মেয়েটির বাবা বিদেশে চলে গেছে এবং তাদের ফিরে আসা পর্যন্ত অপেক্ষা করতে হবে। অপহরণকারীরা তাদের পরিচয় গোপন রাখার জন্য এবং অপহরণের উদ্যোগ সফল করার জন্য আরও লোকদের জিম্মি করতে বাধ্য হয়।
তানেজা অবশেষে চার অপহরণকারীকে মুক্তিপণের টাকা প্রদান করে। কিন্তু মুক্তিপণের টাকা নিয়ে চারজনের মধ্যে ঝগড়া হয় এবং তারপরে তানেজা পুলিশকে ফোন করে। শেষমেষ অপহরণকারীরা আদালতে যায়। তানেজা আদালতকে জানান, অজয়, গোগা এবং রঘু নির্দোষ কিন্তু আব্বাস নয়। ১৬ মাস পর অজয় একটি হোটেলের মালিক হন এবং মুঘলে আজমের সাথে কাজ করেন। ইশা এবং অজয় উভয়ই বন্ধুতে পরিণত হন। জুলি রঘুর সাথে বিক্রয় ব্যবসায় কাজ করে। গোগা একটি মিষ্টির দোকানের মালিক হয়ে যায়। আব্বাস জেলে যায়। 
মুভিটিকে "রোমাঞ্চকর কমেডি" হিসাবে চিহ্নিত করা হয়েছিল। সমালোচকরা এটির শুরুর অংশ উদ্ভাবনী থিম হিসাবে বিবেচনা করেছেন যা প্লটের মাঝপথে সবাইকে হতাশ করেছে। পারফরম্যান্সটিকে "লাকলাস্টার" হিসাবে গণ্য করা হয়েছিল। অভিনয় ছিল মাঝারি মানের। দর্শকদের মতে, অভিনেতারা মানুষকে হাসানোর জন্য "খুব কঠিন" চেষ্টা করেছিল কিন্তু খারাপভাবে ব্যর্থ হয়েছিল। চলচ্চিত্রটি বক্স অফিসে ব্যর্থ হয়েছিল।
বানৌজা এলসিটি-৩

বাংলাদেশ নৌবাহিনী জাহাজ (সংক্ষেপেঃ বানৌজা) এলসিটি-৩ বাংলাদেশ নৌবাহিনীর ভার্ড ৭ ৫০৭-শ্রেণীর একটি ল্যান্ডিং ক্রাফট ট্যাংক জাহাজ। এই জাহাজটি ভার্ড মেরিন কোম্পানি, কানাডা এর প্রযুক্তিগত সহায়তায় খুলনা শিপইয়ার্ডে নির্মাণ করা হচ্ছে। ভার্ড ৭ ৫০৭ ল্যান্ডিং ক্র্যাফট সিরিজের উপর ভিত্তি করে নির্মাণাধীন জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ, ট্যাংক, সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম হবে। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করবে।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এছাড়াও উপকূলবর্তী নৌঘাঁটিতে চলাচল করার জন্য এসব উভচর জাহাজের প্রয়োজন ছিলো। যুদ্ধ ও শান্তি কালীন সময়ে চট্টগ্রাম, মোংলা, সেন্ট মার্টিন দ্বীপ এবং তৎসংলগ্ন উপকূলীয় এলাকায় উভচর অভিযান পরিচালনার পাশাপাশি ল্যান্ডিং ফোর্স, ট্যাংক, অস্ত্র, গোলাবারুদ ও রসদ সরবরাহের জন্য উক্ত জাহাজের প্রয়োজনীয়তা বিশেষভাবে পরিলক্ষিত হয়। এরই ধারাবাহিকতায়, অক্টোবর, ২০২২ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং ভার্ড মেরিন কোম্পানি, কানাডা এর মধ্যে প্রযুক্তি হস্তান্তরের মাধ্যমে ল্যান্ডিং ক্রাফট ট্যাংক জাহাজ নির্মাণ সংক্রান্ত চুক্তি স্বাক্ষরিত হয়। ১৫ জুন, ২০২২ সালে তৎকালীন খুলনা নেভাল এরিয়া কমান্ডার রিয়ার এডমিরাল মোহম্মদ আনোয়ার হোসেন-এনজিপি, পিসিজিএম, এনডিসি, পিএসসি খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করেন। খুলনা শিপইয়ার্ডের তৎকালীন ব্যবস্থাপনা পরিচালক কমোডর এম শামসুল আজিজ-এনজিপি, পিএসসি-বিএন, এর সভাপতিত্বে উক্ত অনুষ্ঠানে প্রতিষ্ঠানটির জিএমবৃন্দ ছাড়াও উর্ধ্বতন সামরিক ও বেসামরিক কর্মকর্তাগণ উপস্থিত ছিলেন। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরণ করে জাহাজটি নির্মিত হয়।
বানৌজা এলসিটি-৩ জাহাজটির প্রস্তাবিত দৈর্ঘ্য , প্রস্থ , গভীরতা সম্মুখ, পশ্চাৎ এবং সর্বোচ্চ গতিবেগ । নির্মাণাধীন জাহাজটি ২টি ক্যাটারপিলার ডিজেল ইঞ্জিন সজ্জিত হবে। এছাড়াও ২টি ৩৪০ কিলোওয়াট বাউদুইন জেনারেটর (ফ্রান্স), ১টি ১৬৫ কিলোওয়াট বাউদুইন জেনারেটর (ফ্রান্স) (সাপোর্ট), জেডএফ গিয়ারবক্স (জার্মানি) এবং ২টি শ্যাফট যুক্ত থাকবে। জাহাজটি ৬০ জন জনবল নিয়ে একনাগাড়ে ৭ দিন অভিযান পরিচালনার পাশাপাশি ৩৫০ টন কার্গো বহন করতে সক্ষম। এছাড়াও জাহাজটি এমবিটি-২০০০ সামরিক ট্যাংক, ৩৫০ জন সেনাসদস্য এবং ৬টি সামরিক ট্রাক পরিবহন করতে সক্ষম হবে। সেন্সর এবং কার্যপদ্ধতি হিসেবে জাহাজটিতে থাকবে: 
নৌবহরে যুক্ত হওয়ার পর জাহাজটি ৫টি মিডিয়াম আর্টিলারি গান, ৬টি সামরিক ট্যাংক, ১২টি সাঁজোয়া যান, ১৮টি সামরিক ট্রাক, ৩৫০ জন সেনাসদস্য এবং ৩৫০ টন কার্গো পরিবহনে সক্ষম হবে।
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
পীরগাছা জ্ঞানেন্দ্র নারায়ণ সরকারি মডেল উচ্চ বিদ্যালয়

পীরগাছা জ্ঞানেন্দ্র নারায়ণ (জে.এন) সরকারি মডেল উচ্চ বিদ্যালয় রংপুর এর পীরগাছা উপজেলায় অবস্থিত বাংলাদেশের একটি স্বনামধন্য বিদ্যালয়। এটি পীরগাছা উপজেলার কেন্দ্রীয় ও শীর্ষ মাধ্যমিক বিদ্যালয়। 
বুয়েট, ঢাকা মেডিকেল কলেজ, ঢাকা বিশ্ববিদ্যালয়সহ দেশের নামকরা সকল বিশ্ববিদ্যালয়ে এ প্রতিষ্ঠানের শিক্ষার্থীদের পদচারণা রয়েছে। এছাড়াও, অনেক শিক্ষার্থী দেশের বাইরেও বিভিন্ন বিশ্ববিদ্যালয়ে গ্রাজুয়েশন সম্পন্ন করেছেন এবং করছেন। 
১৯২৮ সালে তৎকালীন জমিদার জ্ঞানেন্দ্র নারায়ণ রায়চৌধুরী একটি আধুনিক শিক্ষাপ্রতিষ্ঠান শুরু করার লক্ষ্যে বিদ্যালয়টি প্রতিষ্ঠা করেন এবং তার নামানুসারেই বিদ্যালয়টির নামকরণ করা হয়েছে। এটি এখন বাংলাদেশের নামকরা বিদ্যালয়গুলোর মধ্যে অন্যতম।
১৯২৮ সালে তৎকালীন জমিদার জ্ঞানেন্দ্র নারায়ণ রায়চৌধুরী একটি আধুনিক শিক্ষাপ্রতিষ্ঠান শুরু করার লক্ষ্যে স্কুলটি প্রতিষ্ঠা করেন।
লেথে সাইডরিয়া

স্কেয়ার্স উডব্রাউন(বৈজ্ঞানিক নাম: "Lethe siderea (Marshall)") প্রজাতি এশিয়ায় প্রাপ্ত "নিমফ্যালিডি" (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এটি বন্যপ্রাণী (সুরক্ষা) আইন, ১৯৭২-এর তফসিল ২ অনুসারে ভারতে আইনত সুরক্ষিত।
স্কেয়ার্স উডব্রাউন এর প্রসারিত অবস্থায় ডানার আকার ৪৮-৫৫ মিলিমিটার দৈর্ঘ্যের হয়।
স্কেয়ার্স উডব্রাউন এর প্রজাতি হলো:
এই প্রজাতি ভারত এর হিমাচল প্রদেশ থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
এভারি কুনলি স্কুল

এভারি কুনলি স্কুল একটি স্বাধীন, সহশিক্ষামূলক দিবা স্কুল যা যার পরিব্যাপ্তি প্রি-স্কুল হতে অষ্টম গ্রেড পর্যন্ত। এটি ডাউনার্স গ্রোভ, ডুপেজ কাউন্টি, ইলিনয়েতে অবস্থিত। ১৯০৬ সালে জন ডিউই এবং বিংশ শতাব্দীর অন্যান্য দার্শনিকগণ বিকশিত প্রগতিশীল শিক্ষামূলক তত্ত্বের প্রচারের জন্য স্কুলটি প্রতিষ্ঠা করেছিলেন। ১৯৪০ এর দশকে প্রগতিশীল শিক্ষার জন্য এটি জাতীয়ভাবে স্বীকৃত মডেল স্কুল হিসেবে পরিচিত ছিল। ১৯৪৩ থেকে ১৯৬৫ সাল পর্যন্ত, এভারি কুনলি স্কুল ন্যাশনাল কলেজ অফ এডুকেশনের অংশ ছিল। (বর্তমানে ন্যাশনাল লুইস ইউনিভার্সিটি) ১৯৬০-এর দশকে, স্কুলটি আঞ্চলিক গবেষণা কেন্দ্র এবং স্বাধীন স্কুলগুলির নেতৃত্বের কেন্দ্র হয়ে ওঠে এবং প্রতিভাধরদের শিক্ষার উপর ফোকাস করতে শুরু করে।
অমরনাথ শাখা

অমরনাথ শাখা বাঁকুড়া জেলার ওন্দা বিধানসভা এলাকার ভারতীয় জনতা পার্টির একজন দীর্ঘদিনের রাজনীতিবিদ। ২০২১ সালের মে মাসে, তিনি ওন্দা বিধানসভা কেন্দ্র থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের অরূপ কুমার খানকে ১১,৫৫১ ভোটে পরাজিত করেছিলেন।
অন্তর্ভুক্তিমূলক শ্রেণীকক্ষ

অন্তর্ভুক্তিমূলক শ্রেণীকক্ষ হলো আমেরিকান শিক্ষাবিজ্ঞানের একটি ভুক্তি। শব্দটি এমন শ্রেণীকক্ষকে বর্ণনা করতে ব্যবহৃত হয় যেখানে সমস্ত শিক্ষার্থীকে তাদের যোগ্যতা বা দক্ষতা নির্বিশেষে, সর্বজনীনভাবে স্বাগত জানানো হয়। মার্কিন যুক্তরাষ্ট্রে সালের পুনর্বাসন আইন প্রতিবন্ধী ব্যক্তিদের নাগরিক অধিকারের নিশ্চয়তা দেয়, কিন্তু তারপরও তাদের স্কুলে ভর্তি হবার হার খুব বেশি একটা বাড়েনি। যখন ২০০১ সালে 'নো চাইল্ড লেফট বিহাইন্ড' (বাংলাঃ কোনো শিশু পিছনে থাকবে না) শীর্ষক আইন পাশ হয়, তখন হতে শিক্ষার্থীর হার বাড়তে থাকে।
কিন্তু এ ধারণাটি শিক্ষক এবং স্কুল বোর্ডের উপর যথেষ্ট বোঝা চাপিয়েছে, ফলে তারা প্রায়শই অপ্রস্তুত থাকে এরকম ঘটনার সম্মুখীন হয় এবং মানসিক চাপ ও হতাশা ভোগ করে, যা প্রোগ্রামের সাফল্যকে প্রভাবিত করে। একটি অন্তর্ভুক্তিমূলক শ্রেণীকক্ষে শিক্ষক সংখ্যা দ্বিগুণ করা হলে সাফল্য আসতে পারে বলে ধারণা করা হয়।
জীববিজ্ঞানের ইতিহাস (ভিডিও গেম)

জীববিজ্ঞানের ইতিহাস হল একটি ব্রাউজার-ভিত্তিক স্ক্যাভেঞ্জার হান্ট শৈলীর শিক্ষামূলক গেম যা স্পঞ্জেল্যাব ইন্টারেক্টিভ দ্বারা তৈরি করা হয়েছে। এটি হাই স্কুলের ছাত্রছাত্রীদের এবং সাধারণ আগ্রহের গোষ্ঠীকে জীববিজ্ঞানের ইতিহাস সম্পর্কে শেখানোর জন্য ডিজাইন করা হয়েছে।
কানপুর নগর জেলা

কানপুর নগর জেলা হল ভারতের উত্তর প্রদেশ রাজ্যের একটি শহুরে জেলা। এই জেলাটি কানপুর বিভাগের অন্তর্গত এবং জেলার সদর দপ্তর হল কানপুর। কানপুর কে পূর্বে কাউনপুর নামে জানা যেত।
কানপুর নগর উত্তর প্রদেশের দক্ষিণ অংশে অবস্থিত। উত্তর প্রদেশের একটি প্রধান শিল্প শহর। কানপুর নগর গঙ্গা নদীর দক্ষিণ তীরে অবস্থিত, রাজ্যের রাজধানী লখনউ থেকে ৮০ কিলোমিটার পশ্চিমে অবস্থিত। এটি রাজ্যের শিল্প রাজধানী হিসাবেও পরিচিত।
এই শহরটি সাচেন্দি রাজ্যের রাজা হিন্দু সিং দ্বারা প্রতিষ্ঠিত হয়েছিল। কানপুরের আসল নাম ছিল কানহপুর। পুরানো কানপুর, পাটকাপুরা, কুরাস্বাম, জুহি এবং সীমামাউ গ্রামে নিয়ে তৈরি হয়েছিল। প্রতিবেশী রাজ্যের সাথে এই শহরের শাসন কনৌজ ও কালপির শাসকদের হাতে এবং পরবর্তীতে মুসলিম শাসকদের হাতেই থেকে যায়।
২০১১ সালের আদমশুমারি অনুসারে কানপুর নগর জেলার জনসংখ্যা ৪,৫৮১,২৬৮ জন। জনসংখ্যায় এটি ভারতে ৩২ তম জেলায় স্থান পেয়েছে (মোট ৬৪০টি জেলার মধ্যে)। এর জনসংখ্যার ঘনত্ব প্রতি বর্গকিলোমিটারে ১,৪৪৯ জন (প্রতি বর্গমাইলে ৩,৭৫০ জন) বাসিন্দা রয়েছে। ২০০১-২০১১ এর দশকে জেলার জনসংখ্যার বৃদ্ধির হার ছিল ৯.৭২%। কানপুর নগর প্রতি ১০০০ পুরুষের জন্য ৮৫২ জন মহিলা লিঙ্গ অনুপাত রয়েছে এবং সাক্ষরতার হার ৮১.৩১% এবং তফসিলি জাতি জনসংখ্যার ১৭.৮৩%।
ভারতের ২০১১ সালের আদমশুমারির অনুসারে, জেলার জনসংখ্যার ৯২.৪৩% হিন্দি, ৫.৭৬% উর্দু এবং ০.৭৯% পাঞ্জাবি।
বুন্দেলার রাজা ছত্রশাল এবং মারাঠা রাজা শিবাজীর দরবারে কবি ভূষণ একজন ভারতীয় কবি। কবি ভূষণ উত্তরপ্রদেশের কানপুর জেলার ঘটমপুর তহসিলের টিকওয়াপুর গ্রামে বাস করতেন।
আ ডগ'স ব্রেকফাস্ট

আ ডগ'স ব্রেকফাস্ট হল ২০০৬ সালে নির্মিত একটি কানাডিয়ান কমেডি চলচ্চিত্র । এটি ব্রিটিশ বংশোদ্ভূত কানাডিয়ান অভিনেতা ডেভিড হিউলেটের লেখা ও পরিচালিত প্রথম চলচ্চিত্র, যিনি টিভি ফ্র্যাঞ্চাইজি "স্টারগেটে" ডক্টর রডনি ম্যাককের ভূমিকার জন্য সবচেয়ে বেশি পরিচিত। হিউলেট একটি ব্যক্তিগত অফ-সিজন প্রকল্প হিসাবে চলচ্চিত্রটি তৈরি করেছেন এবং তার বোন কেট হিউলেট এবং "স্টারগেট" অভিনেতা পল ম্যাকগিলিয়ন, ক্রিস্টোফার বিচারক এবং র্যাচেল লুট্রেলের সাথে অভিনয় করেছেন। ছবিটি প্রযোজনা করেছেন জন লেনিক এবং জেন লঘম্যান।
"স্টারগেট" ফ্র্যাঞ্চাইজির সাথে দৃঢ় সম্পর্ক থাকার কারণে, ছবিটি "স্টারগেট" ফ্যানডমের মধ্যে যথেষ্ট গুঞ্জন তৈরি করেছিল। এটি ২০০৬ সালের শেষের দিকে এবং ২০০৭ সালে মার্কিন যুক্তরাষ্ট্র এবং যুক্তরাজ্যের নির্বাচিত প্রধান শহরগুলিতে বেশ কয়েকটি স্ক্রিনিং লাভ করেছিল। এমজিএম ২০০৬ সালের ডিসেম্বরের শুরুতে চলচ্চিত্রটির বিশ্বব্যাপী টেলিভিশন এবং হোম ভিডিও স্বত্ব গ্রহণ করে। ছবিটি ১৮ সেপ্টেম্বর, ২০০৭-এ মার্কিন যুক্তরাষ্ট্র এবং কানাডায় এমজিএম কোম্পানীর তৎকালীন হোম-ভিডিও পরিবেশক 20th Century Fox Home Entertainment দ্বারা ডিভিডি প্ল্যাটফর্মে মুক্তি পায়।
লাইভ জার্নাল

লাইভ জার্নাল ( ), লিভজার্নাল হিসাবে স্টাইলাইজড, একটি রাশিয়ান-মালিকানাধীন সামাজিক নেটওয়ার্কিং পরিষেবা যেখানে ব্যবহারকারীরা একটি ব্লগ, জার্নাল বা ডায়েরি রাখতে পারেন। আমেরিকান প্রোগ্রামার ব্র্যাড ফিটজপ্যাট্রিক ১৫ এপ্রিল, ১৯৯৯-এ লাইভজার্নাল শুরু করেছিলেন, তার উচ্চ বিদ্যালয়ের বন্ধুদের তার কার্যকলাপ সম্পর্কে আপডেট রাখার উপায় হিসাবে। ২০০৫ সালের জানুয়ারিতে, আমেরিকান ব্লগিং সফ্টওয়্যার কোম্পানি সিক্স অ্যাপার্ট ফিটজপ্যাট্রিকের কাছ থেকে ডাঙ্গা ইন্টারঅ্যাকটিভ, লাইভজার্নাল পরিচালনাকারী কোম্পানি কিনেছিল।
সিক্স অ্যাপার্ট ২০০৭ সালে রাশিয়ান মিডিয়া কোম্পানি এসইউপি মিডিয়ার কাছে লাইভজার্নাল বিক্রি করে; পরিষেবাটি মার্কিন যুক্তরাষ্ট্রের বাইরে ক্যালিফোর্নিয়া-ভিত্তিক একটি সহায়ক সংস্থা, লাইভ জার্মাল ইনক. এর মাধ্যমে কাজ চালিয়ে যেতে থাকে, কিন্তু ২০০৯ সালে রাশিয়ান অফিসে কিছু কার্যক্রম সরানো শুরু করে। ডিসেম্বর ২০১৬ -এ, পরিষেবাটি তার সার্ভারগুলিকে রাশিয়ায় স্থানান্তরিত করে, এবং এপ্রিল ২০১৭-এ, লাইভজার্নাল রাশিয়ান আইন মেনে চলার জন্য তার পরিষেবার শর্তাবলী পরিবর্তন করে৷ অন্যান্য সোশ্যাল নেটওয়ার্কের মতো, রাজনৈতিক পন্ডিতদের মতো বিভিন্ন জনসাধারণের ব্যক্তিরা এই পরিষেবাটি ব্যবহার করেন, যারা এটিকে রাজনৈতিক মন্তব্যের জন্য ব্যবহার করেন, বিশেষ করে রাশিয়ায়, যেখানে এটি অনলাইন সংবাদপত্র "গেজেটা" এর সাথে অংশীদারিত্ব করে।
বেসরকারি বিদ্যালয়

বেসরকারি স্কুল হল এমন ধরনের স্কুল যা সরকার দ্বারা পরিচালিত বা অর্থায়নকৃত হয় না। এগুলি স্বাধীন স্কুল বা অ-রাষ্ট্রীয় স্কুল হিসাবেও পরিচিত। তারা সাধারণত তাদের শিক্ষার্থীদের কাছ থেকে নেওয়া ফি দ্বারা অর্থায়ন করা হয়।
বেসরকারী বা স্বতন্ত্র স্কুলগুলি তাদের আর্থিক অনুদানের জন্য জাতীয় বা স্থানীয় সরকারের উপর নির্ভরশীল নয়। ব্যক্তিগত মালিকানাধীন না হলে তাদের সাধারণত একটি পরিচালনা কমিটি থাকে যা তাদের স্বাধীন কার্যক্রম নিশ্চিত করে।
প্রাইভেট স্কুলগুলি তাদের ছাত্রদের নির্বাচন করার অধিকার ধরে রাখে এবং সরকারী তহবিলের মাধ্যমে ট্যাক্সের উপর নির্ভর না করে তাদের শিক্ষার্থীদের কাছ থেকে শিক্ষাদানের জন্য ফি গ্রহণ করে সম্পূর্ণ বা আংশিকভাবে অর্থায়ন করা হয়; কিছু প্রাইভেট স্কুলে শিক্ষার্থীরা একজন ছাত্রের মেধা বা দক্ষতার উপর নির্ভর করে স্কলারশিপের জন্য যোগ্য হতে পারে। মার্কিন যুক্তরাষ্ট্রের শতকরা ১০ শতাংশ পরিবার গত শতাব্দী ধরে তাদের সন্তানদের বেসরকারি স্কুলে ভর্তি করা বেছে নিয়েছে। 
কিছু প্রাইভেট স্কুল একটি নির্দিষ্ট ধর্মীয় সম্প্রদায় বা ধর্মের সাথে যুক্ত, যেমন ইসলামিক, রোমান ক্যাথলিক, প্রোটেস্ট্যান্টবাদ বা ইহুদি ধর্মের বিভিন্ন শাখা। এই সংজ্ঞাগুলি সাধারণত প্রাথমিক ও মাধ্যমিক শিক্ষা উভয় ক্ষেত্রেই সমানভাবে প্রযোজ্য।
স্বাস্থ্য ও পরিবার কল্যাণ মন্ত্রক (ত্রিপুরা)

স্বাস্থ্য ও পরিবার কল্যাণ মন্ত্রক হল ভারতের ত্রিপুরা রাজ্যের একটি সরকারি মন্ত্রণালয়।
ত্রিপুরা উচ্চ আদালত

ত্রিপুরা হাইকোর্ট হল ত্রিপুরা রাজ্যের হাইকোর্ট। এটি ভারতের সংবিধান এবং উত্তর-পূর্ব অঞ্চল (পুনঃসংগঠন) আইন, ১৯৭১-এ উপযুক্ত সংশোধন করার পরে ২৩ মার্চ ২০১৩-এ প্রতিষ্ঠিত হয়েছিল। হাইকোর্টের আসনটি ত্রিপুরার রাজধানী আগরতলায়। প্রথম প্রধান বিচারপতি ছিলেন বিচারপতি দীপক গুপ্ত (২৩.৩.২০১৩ থেকে ১৬.৫.২০১৬) এর আগে, ত্রিপুরা রাজ্যের সাথে উত্তর-পূর্ব ভারতের অন্য ছয়টি রাজ্য গুয়াহাটি হাইকোর্টের অধীনে ছিল, যার একটি স্থায়ী বেঞ্চ ছিল। গুয়াহাটি হাইকোর্ট ত্রিপুরা রাজ্যের আঞ্চলিক এখতিয়ার নিয়ে ১৯৯২ সালে আগরতলায় প্রতিষ্ঠিত হয়েছিল।
এই আদালতের প্রধান বিচারপতি হলেন বিচারপতি অপরেশ কুমার সিং। তিনি ১৩ এপ্রিল ২০২৩-এ শপথ নেন।
আলী আহমদজাদেহ

সৈয়দ আলী আহমদজাদেহ () রাজনীতিবিদ, আইনজীবী ইরান থেকে এসেছেন, যিনি ইব্রাহিম রাইসি সরকারের কোহগিলুইয়ে ও বুইয়ার আহমাদ প্রদেশ সরকারের ২১তম গভর্নর হিসেবে কাজ করেন .
তিনি সরকারে মাহমুদ আহমাদিনেজাদ ২০০৫ থেকে ২০০৯ সালের মধ্যে ডেপুটি গভর্নর কোম প্রদেশ হিসাবে কাজ করেছেন।
.কেআর

.কেআর হল কোরিয়া প্রজাতন্ত্রের (দক্ষিণ কোরিয়া) ইন্টারনেট কান্ট্রি কোড টপ-লেভেল ডোমেইন (সিসিটিএলডি)।
সেপ্টেম্বর ২০০৬ থেকে, সরাসরি .কেআর এর অধীনে ডোমেইন নাম নিবন্ধন করা শুরু হয় (যদিও এটি বর্তমানে শুধুমাত্র আন্তর্জাতিক ডোমেন নামের জন্যই সম্ভব)।
২০১১ সালে দক্ষিণ কোরিয়ার জন্য একটি নতুন শীর্ষ-স্তরের ডোমেন নিবন্ধিত হয়েছিল, যা স্থানীয় ভাষায় একটি ডোমেন নাম করার উদ্দেশ্যে চালু হয়েছিল।
যতীন্দ্রকুমার সেন

যতীন্দ্রকুমার সেন (১৮৮২—৩০ নভেম্বর ১৯৬৬) একজন প্রখ্যাত বাঙালি চিত্রশিল্পী।
যতীন্দ্রকুমার সেন বিহারের দ্বারভাঙ্গায় জন্মগ্রহণ করেন ১৮৮২ সালে। কলেজের প্রাতিষ্ঠানিক শিক্ষালাভ না হলেও নিজচেষ্টায় সাহিত্য ও বিজ্ঞানের বিভিন্ন শাখায় জ্ঞান অর্জন করেন যতীন্দ্রকুমার। ১৯০১ সালে বেঙ্গল কেমিকাল প্রতিষ্ঠার সময় থেকে তিনি এই প্রতিষ্ঠানের সাথে যুক্ত হন।
বেঙ্গল কেমিকালের যাবতীয় বিজ্ঞাপণ, ওষুধ প্রসাধনীর ছবি আঁকা, লেবেল ডিজাইনের দায়িত্ব ছিল তাঁর ওপর। প্রচুর পুস্তক, পত্রিকায় ছবি ও প্রচ্ছদ এঁকেছেন যতীন্দ্রকুমার সেন। প্রথম রবীন্দ্র রচনাবলীর মলাটে রবীন্দ্রনাথের প্রতিকৃতি তাঁর আঁকা। ভারতের শ্রেষ্ঠ কমার্শিয়াল চিত্রকর হিসাবে পরিচিতি পেয়েছেন তিনি। বাংলা লাইনোটাইপের স্রষ্টা তিনজনের মধ্যে তিনি অন্যতম। নারদ ছদ্মনামে তাঁর বন্ধু সাহিত্যিক রাজশখর বসুর গল্পের ছবি একেছেন। যতীন্দ্রকুমার মূল খ্যাতি পান রাজশেখর বসুর বইতে চিত্রাঙ্কন করে। পিয়ানো ও অর্গান বাজাতেন, নাটক প্রযোজনা করেছেন তিনি। সেকালের চলচ্চিত্র জগতেও তাঁর আড্ডা ছিল। চিত্রা সিনেমা হলের দেওয়াল চিত্র তারই আকা। অকৃতদার যতীন্দ্রকুমারের সাথে রাজশেখর বসুর পারিবারিক বন্ধুত্ব ছিল।
আলী বিন আল-ফাদল

আলী ইবনে আল-ফাদল আল-খানফারি (মৃত্যু ২৮ অক্টোবর ৯১৫) হলেন ইয়েমেনের কারমাশিয়ান রাজ্যের প্রতিষ্ঠাতা।
আলী ইবন আল-ফাদল জিশান (কাতবান) সুহাইব গ্রামের নিকটবর্তী সাবা গোত্রের বংশধর। মক্কা ও কারবালায় তার তীর্থযাত্রার সময়, শিয়া যুবকরা তাকে ৮৮০ সালের দিকে একজন ইসমাইলি প্রচারকের দ্বারা নিয়োগ করে এবং তাকে ইরাকের ইসমাইলি মিশনের কেন্দ্রে (বেশিরভাগ কালুথা শহর) নিয়ে যায়। সেখানে সিদ্ধান্ত নেওয়া হয় যে, ইবনে হাওশাব (যার জীবনী জানা আছে) সহ ইবনে ফাদল ইয়েমেনে যাবেন যাতে ইসমাইলি চিন্তাকে অন্য ইসমাইলি "দ্বীপে" ছড়িয়ে দেওয়া যায়। মে মাসের শেষের দিকে বা জুনের শুরুতে তারা কুফায় যান এবং সেখান থেকে একটি কাফেলায় ইয়েমেনের উদ্দেশ্যে রওনা হন, যা আগস্ট মাসে মক্কায় থেমে যায়। তারা সানা থেকে এডেন শহরে যাত্রা অব্যাহত রেখেছিল, যেখানে তারা তুলা ব্যবসায়ীদের ছদ্মবেশ ধারণ করেছিল এবং একটি দোকান ভাড়া করেছিল।
যখন কারমাশিয়ানরা ৮৯৯ সালে ফাতেমিদের কাছ থেকে বিচ্ছিন্ন হয়ে যায়, তখন দুই ইয়েমেনি প্রচারক উবায়দ আল্লাহ আল-মাহদীকে অনুসরণ করে। যিনি সালামিয়ায় আবির্ভূত হয় এবং পরে ৯১১ সালের শেষের দিকে আলী ইবনে আল-ফাদল আফ্রিকায় (ইয়েমেনের পরিবর্তে) চলে যায়।। তার নেতা আল-কুসায়ের সাথে বিচ্ছিন্ন হয়ে পড়ে এবং তার সিনিয়র সহকর্মী ইবনে হাওশাবের বিরুদ্ধে চলে যান। মতবিরোধের কারণ, যা ইসমাইলিদের দুর্বল করে দিয়েছিল, সেই অসন্তোষ এবং ভয় ছিল যা ফাতেমীয় আহ্বানের আন্তরিকতা সম্পর্কে উদ্ভূত হয়েছিল, যিনি সেই সময়ে "খলিফা" হয়েছিলেন।
জুল প্রতি মোল

জুল প্রতি মোল (প্রতীক: J.mol−1 বা J/mol) হল ইন্টারন্যাশনাল সিস্টেম অফ ইউনিটস (SI) এ পদার্থের প্রতি পরিমাণ শক্তির একক, যেমন শক্তি জুলে পরিমাপ করা হয়, এবং পদার্থের পরিমাণ মোলে পরিমাপ করা হয়।
এটি মোলার থার্মোডাইনামিক শক্তির একটি SI প্রাপ্ত একক যা পদার্থের এক মোলে এক জুলের সমান শক্তি হিসাবে সংজ্ঞায়িত করা হয়।   উদাহরণস্বরূপ, থার্মোকেমিস্ট্রির ক্ষেত্রে একটি যৌগের গিবস মুক্ত শক্তি প্রায়শই 1 কিলোজুল = 1000 জুল সহ প্রতি মোল (প্রতীক: kJ.mol−1 বা kJ/mol) এককে পরিমাপ করা হয়। 
J.mol−1 এ পরিমাপ করা শারীরিক পরিমাণগুলি সাধারণত পর্যায় রূপান্তর বা রাসায়নিক বিক্রিয়াগুলির সময় স্থানান্তরিত শক্তির পরিমাণ বর্ণনা করে। মোলের সংখ্যা দ্বারা বিভাজন বিভিন্ন পরিমাণে উপাদানের সাথে জড়িত প্রক্রিয়াগুলির মধ্যে এবং বিভিন্ন ধরণের উপকরণের সাথে জড়িত অনুরূপ প্রক্রিয়াগুলির মধ্যে তুলনা সহজতর করে। এই জাতীয় পরিমাণের সুনির্দিষ্ট অর্থ প্রেক্ষাপটের উপর নির্ভরকরে (কী পদার্থ জড়িত, পরিস্থিতি ইত্যাদি), তবে পরিমাপের ইউনিটটি নির্দিষ্ট বিদ্যমান ঘটনা বর্ণনা করতে বিশেষভাবে ব্যবহৃত হয়, যেমন থার্মোডাইনামিক্সে এটি পরিমাপের একক যা মোলার শক্তি বর্ণনা করে। 
যেহেতু 1 মোল = 6.02214076 কণা (পরমাণু, অণু আয়ন ইত্যাদি), প্রতি মোল 1 জুল সমান 1 জুল 6.02214076 কণা দ্বারা বিভক্ত, ≈1.660539 অংশ প্রতি মোল। রাসায়নিক প্রক্রিয়ায় শক্তির পরিবর্তনের জন্য মাত্রার সাধারণ ক্রমের কারণে এই খুব অল্প পরিমাণ শক্তিকে প্রায়শই kJ.mol -এর মতো আরও ছোট এককের পরিপ্রেক্ষিতে প্রকাশ করা হয়। উদাহরণস্বরূপ, ফিউশন এবং বাষ্পীভবনের তাপ সাধারণত 10 এর ক্রম হয় kJ.mol, বন্ড শক্তি 100 ক্রম হয় kJ.mol, এবং 1000 এর ক্রম আয়নকরণ শক্তি kJ.mol । এই কারণে, রসায়নের ক্ষেত্রে kJ.mol -এর এককে বিক্রিয়ার এনথালপি পরিমাপ করা সাধারণ। 
অন্য একক যা কখনও কখনও প্রতিক্রিয়া শক্তিকে বর্ণনা করতে ব্যবহৃত হয় তা হল প্রতি মোল প্রতি কিলোক্যালরি (kcal.mol ), ইলেকট্রন ভোল্ট প্রতি কণা (eV), এবং বিপরীত সেন্টিমিটারে তরঙ্গসংখ্যা (সেমি )। 1 kJ.mol প্রায় সমান 1.04 eV প্রতি কণা, 0.239 kcal.mol<nowiki></nowiki>, বা 83.6 সেমি । ঘরের তাপমাত্রায় (25 °সে, বা 298.15 ট ) 1 kJ.mol প্রায় 0.4034 এর সমান|
নীলগিরি সরকারি মেডিকেল কলেজ ও হাসপাতাল

নীলগিরি সরকারি মেডিকেল কলেজ ও হাসপাতাল হল একটি সরকারি চিকিৎসা মহাবিদ্যালয় ও হাসপাতাল। মহাবিদ্যালয়টি তামিলনাড়ুর নীলগিরি জেলার উদগমণ্ডলম শহরে অবস্থিত। শহরটি নীলগিরি পর্বত অঞ্চলের অন্তর্গত। মহাবিদ্যালয়টি থেকে চিকিৎসাবিদ্যার একটি পেশাগত স্নাতক ডিগ্রী ব্যাচেলর অব মেডিসিন অ্যান্ড সার্জারি (এমবিবিএস) প্রদান করা হয়। মহাবিদ্যালয়ে ২০২১-২০২২ শিক্ষাবর্ষ থেকে পঠন-পাঠন শুরু হয়েছিল।
জনপ্রিয় পর্যটন স্থান থাকা সত্ত্বেও এবং বৃক্ষরোপণ ফসলের প্রধান উৎপাদক হওয়া সত্ত্বেও, নীলগিরি জেলাটিতে বিশেষ স্বাস্থ্যসেবা সুবিধার অভাব ছিল। চা বাগানের শ্রমিক সহ জেলার জনগণকে পার্শ্ববর্তী কোয়েম্বাটোর ও ইরোড শহরের হাসপাতালের উপর নির্ভর করতে হত। পাহাড়ি নীলগিরি জেলার মানুষের তামিলনাড়ু সরকারের নিকট দীর্ঘদিনের দাবি ছিল একটি সরকারি মেডিকেল কলেজ ও হাসপাতাল প্রতিষ্ঠার করার। 
তামিলনাড়ুর মুখ্যমন্ত্রী কে পালানিস্বামী ২০২০ সালের ১০ই জুলাই (শুক্রবার) ভিডিও কনফারেন্সিংয়ের মাধ্যমে উদগমণ্ডলম শহরে নীলগিরি সরকারি মেডিকেল কলেজ ও হাসপাতালের ভিত্তিপ্রস্তর স্থাপন করেছিলেন। অনুষ্ঠানে স্থানীয় বিধায়ক ও জেলার উচ্চপদস্থ কর্মকর্তারা উপস্থিত ছিলেন। ভিত্তিপ্রস্তর স্থাপনের পর প্রকল্পটি সম্পূর্ণ করার জন্য ১৮ মাসের সময়সীমা নির্ধারিত ছিল। কলেজের নির্মাণ ব্যয় ইউনিয়ন সরকার ও রাজ্য সরকার যৌথ ভাবে প্রদান করেছিল। মেডিকেল কলেজের পরিকাঠামো নির্মাণে বিলম্ব ঘটেছিল। নির্মাণকাজ শুরু হওয়ার পর থেকে ২০২২ সালের অক্টোবর মাস পর্যন্ত, বিদ্যায়তনের মাত্র চারটি ব্লকের কাজ শেষ হয়েছিল। তখনও আবাসিক কোয়ার্টার, ক্যাফেটেরিয়া, অনুষদ কক্ষ ও ছাত্রাবাস প্রস্তুত হয়েছিল না। প্রধানমন্ত্রী নরেন্দ্র মোদি ২০২৩ সালের ১২ই জানুয়ারি তামিলনাড়ু রাজ্য জুড়ে একদিনে নীলগিরি সরকারি মেডিকেল কলেজ ও হাসপাতাল সহ ১১ টি মেডিকেল কলেজ উদ্বোধন করেছিল। উদ্বোধনী অনুষ্ঠানে তামিলনাড়ুর মুখ্যমন্ত্রী এম.কে. স্ট্যালিন উপস্থিত ছিলেন।
বিদ্যায়তনটি মোট ৪০ একর জুড়ে বিস্তৃত, যার মধ্যে উটির ইন্দু নগরে ২৫ একর জমি ও তার সংলগ্ন অঞ্চলে ১৫ একর জমি রয়েছে। মেডিকেল কলেজ ও হাসপাতালের পরিকাঠামোর মধ্যে ডাক্তার, নার্স ও প্যারামেডিক্যাল স্টাফদের জন্য কোয়ার্টার এবং মেডিকেল ছাত্রদের জন্য ৭৫০ টি হোস্টেল কক্ষ রয়েছে। 
হাসপাতালে মোট ৩৩ টি বিভাগ ও ৬৫০ টি শয্যা রয়েছে। এই ১,৫০০ জন কর্মী হাসপাতালে নিয়োজিত আছেন, যার মধ্যে ৩০০ জন ডাক্তার রয়েছেন। এছাড়াও, হাউস সার্জনদের জন্য অভ্যন্তরীণ সুবিধাও হাসপাতালে রয়েছে।
নীলগিরি মেডিকেল কলেজ ও হাসপাতাল প্রতি বছর "এমবিবিএস" পাঠ্যধারায় ১৫০ জন শিক্ষার্থীর শিক্ষা ও প্রশিক্ষণের দায়িত্বগ্রহণ করে।
মহাবিদ্যালয়টি তামিলনাড়ু ড. এম.জি.আর. মেডিকেল বিশ্ববিদ্যালয়ের সঙ্গে অধিভুক্ত এবং জাতীয় মেডিকেল কমিশন দ্বারা স্বীকৃত।
বয় (২০১০ সালের চলচ্চিত্র)

বয় হল ২০১০ সালের নিউজিল্যান্ডের কমেডি-ড্রামা চলচ্চিত্র, টাইকা ওয়াইতিটি এটি লিখেছেন এবং পরিচালনা করেছেন। চলচ্চিত্রটিতে অভিনয় করেছেন জেমস রোলেস্টন, তে আহো আহো একটোন-উইতু এবং ওয়াইতিতি। এটি প্রযোজনা করেছেন ক্লিফ কার্টিস, আইন্সলে গার্ডিনার এবং ইমানুয়েল মাইকেল এবং প্রযোজনা করেছেন নিউজিল্যান্ড ফিল্ম কমিশন । নিউজিল্যান্ডে, চলচ্চিত্রটি স্থানীয় প্রযোজনার জন্য প্রথম সপ্তাহের বক্স অফিসে পূর্ববর্তী সমস্ত রেকর্ডগুলিকে ছাড়িয়ে গিয়েছিল। "বয়" স্থানীয় বক্স অফিসে নিউজিল্যান্ডের সর্বোচ্চ আয়কারী চলচ্চিত্রের স্বীকৃতি পেয়েছে। "বয়" এর সাউন্ডট্র্যাকটিতে দ্য ফিনিক্স ফাউন্ডেশনের মতো নিউজিল্যান্ডের শিল্পীরা রয়েছেন, যারা পূর্বে ওয়াইটিতির চলচ্চিত্র "ঈগল বনাম শার্কের" জন্য সঙ্গীত বানিয়েছেন।
জৈব ধাতব যৌগ

জৈব ধাতব যৌগঃ
যে সকল যৌগের অনুতে একটি ধাতু পরমানু ও কার্বন পরমানুর মধ্যে সরাসরি M-C বন্ধন আছে, তাদেরকে জৈব ধাতব যৌগ বলা হয়। এরা প্রধানত চারটি শ্রেনীতে বিভক্ত।
যথাঃ
ক। আয়নিক জৈব ধাতব যৌগ
খ। সমযোজী জৈব ধাতব যৌগ,
গ। অবস্থান্তর জৈব ধাতব যৌগ,
ঘ। ইলেক্ট্রন অপর্যাপ্ত জৈব ধাতব যৌগ।
উদাহরণ লক্ষ্য করিঃ
Fe এমন একটি আয়ন যা সাইক্লো-পেন্টা-ডাই-ইনাইল গ্রুপ { CH } এর কার্বনের সাথে “ধাতু - কার্বন বন্ধন” গঠন করে। ফলে যে যৌগ পাওয়া যায় তা হলো ফেরোসিন জৈব ধাতব যৌগ।
জৈব ধাতব যৌগের আরো কিছু তথ্যঃ
-ফেরোসিনকে অনেক সময় স্যান্ডউইচ যৌগ বলা হয় কেন?
স্যান্ডউইচ যৌগঃ যে সকল জৈব ধাতব যৌগে,
এদেরকেই স্যান্ডউইচ যৌগ বলা হয়। ফেরোসিনের মধ্যে এই বৈশিষ্ট পাওয়া যায় তাই একে স্যান্ডউইচ যৌগ বলা হয়।
নীলাদ্রি শেখর দানা

নীলাদ্রি শেখর দানা হলেন ভারতীয় জনতা পার্টির একজন রাজনীতিবিদ। ২০২১ সালের মে মাসে, তিনি বাঁকুড়া বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন। তিনি পশ্চিমবঙ্গ বিধানসভা নির্বাচন, ২০২১ এ সর্বভারতীয় তৃণমূল কংগ্রেসের সায়ন্তিকা ব্যানার্জিকে ৭,২২০ ভোটে পরাজিত করেছিলেন।
১. NILADRI SEKHAR DANA(Criminal & Asset Declaration) MyNeta.com. Retrieved 17 May 2021.
২. Bankura, West Bengal Assembly election result 2021 The India Today. Retrieved 17 May 2021.
জেনকো সুজুকি

জেনকো সুজুকি (鈴木 善幸, Suzuki Zenkō , ১১ জানুয়ারি ১৯১১ - ১৯ জুলাই ২০০৪) একজন জাপানি রাজনীতিবিদ যিনি ১৯৮০ থেকে ১৯৮২ সাল পর্যন্ত জাপানের প্রধানমন্ত্রী ছিলেন।
সুজুকি ১১ জানুয়ারি ১৯১১ সালে ইয়ামাদা, ইওয়াতে প্রশাসনিক অঞ্চলে জন্মগ্রহণ করেন। তিনি ১৯৩৫ সালে টোকিও ইউনিভার্সিটি অব ফিশারিজ থেকে স্নাতক হন। 
সুজুকি ১৯৪৮ সালে লিবারেল পার্টিতে যোগদান করে এবং ১৯৫৫ সালে লিবারেল ডেমোক্রেটিক পার্টি (এলডিপি) প্রতিষ্ঠার জন্য এটিকে একীভূত করতে সহায়তা করা হয়। তিনি ১৯৬৫ থেকে ১৯৬৬ সাল পর্যন্ত স্বাস্থ্যমন্ত্রী এবং ১৯৭৬ থেকে ১৯৭৭ সাল পর্যন্ত কৃষি ও মৎস্যমন্ত্রী ছিলেন।
সাধারণ নির্বাচনী প্রচারণার সময় হৃদরোগে আক্রান্ত হয়ে মাসায়োশি ওহিরার আকস্মিক মৃত্যুর পর সুজুকিকে প্রধানমন্ত্রী নিযুক্ত করা হয়। অহিরার মৃত্যুর ফলে সৃষ্ট সহানুভূতি ভোটের ফলে ক্ষমতাসীন এলডিপির জন্য অনেক খারাপ হয়েছে, সুজুকিকে সবচেয়ে বেশি সংসদীয় সংখ্যাগরিষ্ঠতা দিয়েছে যা কোনো প্রধানমন্ত্রী বহু বছর ধরে উপভোগ করেছেন। তিনি ১৯৮২ সালে এলডিপির সভাপতি পদে পুনরায় নির্বাচনে প্রতিদ্বন্দ্বিতা না করাকে বেছে নিয়েছিলেন এবং ইয়াসুহিরো নাকাসোনের স্থলাভিষিক্ত হন।
তিনি একটি অস্থিরতার সময় কাজ করেছেন যখন মন্ত্রিসভার সদস্যরা ঘন ঘন পরিবর্তিত হয়। তার কূটনৈতিক দক্ষতার জন্য তিনি তার দলের কার্যনির্বাহী পরিষদের দশবার সভাপতি হয়েছিলেন। প্রধানমন্ত্রী হিসেবে তার বৈদেশিক নীতির সমস্যা থাকা সত্ত্বেও, তিনি পরে মার্কিন যুক্তরাষ্ট্রের সাথে বৈদেশিক সম্পর্ক গড়ে তুলতে গুরুত্বপূর্ণ ভূমিকা নেন, ১৯৮৮ সালে রোনাল্ড রিগানের সাথে একটি সম্মেলনের সময়।
সুজুকির কন্যা, চিকাকো আসো, তারো আসোর স্ত্রী, যিনি ২০০৮ থেকে ২০০৯ সাল পর্যন্ত জাপানের প্রধানমন্ত্রী হিসেবে দায়িত্ব পালন করেছিলেন। তার ছেলে শুনিচি সুজুকি ডায়েটে কাজ করে।
সুজুকি ১৯ জুলাই ২০০৪ সালে নিউমোনিয়ায় জাপানের আন্তর্জাতিক চিকিৎসা কেন্দ্রে ৯৩ বছর বয়সে মারা যান এবং তার স্ত্রী ২০১৫ সালে মারা যান।
আলেকজান্ডার লুকাশেঙ্কো

আলেকজান্ডার গ্রিগোরিভিচ লুকাশেঙ্কো (রুশ থেকে অনুবাদকৃত ; এছাড়াও বেলারুশিয়ান থেকে অ্যালিয়াকসান্ড (a) রাইহোরাভিচ লুকাশেঙ্কা হিসাবে প্রতিলিপি; জন্ম ৩০ আগস্ট ১৯৫৪) একজন বেলারুশিয়ান রাজনীতিবিদ যিনি ২০ জুলাই ১৯৯৪ সালে অফিস প্রতিষ্ঠার পর থেকে বেলারুশের রাষ্ট্রপতি। তাকে সবচেয়ে দীর্ঘস্থায়ী ইউরোপীয় রাষ্ট্রপতি করে তোলে।
তার রাজনৈতিক কর্মজীবনের আগে, লুকাশেঙ্কো একটি রাষ্ট্রীয় খামারের ("সোভখোজ") পরিচালক হিসাবে কাজ করেছিলেন এবং সোভিয়েত বর্ডার ট্রুপস এবং সোভিয়েত সেনাবাহিনীতে কাজ করেছিলেন।
লুকাশেঙ্কো সোভিয়েত ইউনিয়নের বিলুপ্তির পরে বেলারুশের মূল শিল্পগুলির রাষ্ট্রীয় মালিকানা অব্যাহত রেখেছিলেন এবং সোভিয়েত যুগের গুরুত্বপূর্ণ প্রতীকবাদ বজায় রেখেছিলেন, যা 1995 সালের একটি বিতর্কিত গণভোটের পরে গৃহীত সেনাবাহিনীর কোর্ট এবং বেলারুশের জাতীয় পতাকায় দেখা যায় বাইলোরুশিয়ান এসএসআর এর। একই গণভোটের পরে, লুকাশেঙ্কোকে বেলারুশের সুপ্রিম সোভিয়েতকে বরখাস্ত করার ক্ষমতা সহ আরও ক্ষমতা দেওয়া হয়েছিল এবং 1996 সালে আরেকটি গণভোট লুকাশেঙ্কোকে ক্ষমতা আরও একীভূত করার অনুমতি দেয়। রাশিয়ান ভাষাকেও বেলারুশিয়ান ভাষার মতো একই মর্যাদা দেওয়া হয়েছিল, এবং রাশিয়ার সাথে অর্থনৈতিক সম্পর্ক জোরদার করা হয়েছিল, যা রাশিয়ার সাথে ইউনিয়ন রাজ্যের সৃষ্টির দিকে পরিচালিত করেছিল, যা বেলারুশিয়ানদের অবাধে রাশিয়ায় ভ্রমণ, কাজ এবং অধ্যয়নের অনুমতি দেয়। যাইহোক, রাশিয়ার সাথে সম্পর্ক সবসময় তার আমলে মসৃণভাবে চলে না, যেমন দুধ যুদ্ধের সময়।
লুকাশেঙ্কো একটি কর্তৃত্ববাদী সরকারের প্রধান এবং নিজেকে ইউরোপের "শেষ স্বৈরশাসক" হিসাবে উল্লেখ করেছেন। আন্তর্জাতিক পর্যবেক্ষকদের দ্বারা নির্বাচন অবাধ ও সুষ্ঠু বলে বিবেচিত হয় না, সরকার বিরোধীদের দমন করা হয়, এবং গণমাধ্যম স্বাধীন নয়, যার ফলে লুকাশেঙ্কো এবং অন্যান্য বেলারুশিয়ান কর্মকর্তাদের উপর নিষেধাজ্ঞা আরোপ করা হয়। দেশের ২০২০ সালের রাষ্ট্রপতি নির্বাচনে তার বিতর্কিত বিজয় ভোট কারচুপির ব্যাপক অভিযোগের দিকে পরিচালিত করে, যা তার শাসনামলে সবচেয়ে বড় সরকার বিরোধী বিক্ষোভকে দৃঢ়ভাবে প্রসারিত করে। প্রতিদ্বন্দ্বিতাপূর্ণ নির্বাচনের পর, লুকাশেঙ্কোকে ইউনাইটেড কিংডম, ইউরোপীয় ইউনিয়ন বা মার্কিন যুক্তরাষ্ট্র বেলারুশের বৈধ প্রেসিডেন্ট হিসেবে স্বীকৃতি দেয়নি।
নির্জারা (মহাভারত)

নির্জারা ওরফে মানবতী(হিন্দি : निर्जरा, আক্ষরিক অর্থে, যুবক হয়ে উঠছে এবং বৃদ্ধ নয়, তারুণ্য। ) ছিলেন ধোলকাপুরের রাজকন্যা, যা মহাভারতের শান্তিপর্ব গ্রন্থে উল্লেখ আছে। তিনি দুঃশাসন-এর স্ত্রী, যিনি শত কৌরবদের ভাই। নির্জারা স্থানীয়ভাবে ক্ষত্রিয় পোশাক পরিহিত একজন যোদ্ধা রাজকন্যা। সাধারণত, তার একটি পুত্র ছিল, দুর্যোধন (দুর্যোধন এর সাথে বিভ্রান্ত হবেন না) এবং সিরাত বা সিরাত কুমারী নামে একটি কন্যা ছিল।
ক্ষত্রিয়দের জন্য একটি মর্মান্তিক অভিজ্ঞতা, নির্জরা নামে একটি মেয়ে ক্ষত্রিয় এমনকি কৌরবদের সাথে যুদ্ধ করতে এসেছিল। দুর্যোধন, দুঃশাসন, জলগন্ধা, অশ্বত্থামা সহ অনেক কৌরব ছিলেন। ইত্যাদি এবং কর্ণ। তিনি প্রথমে কর্ণকে প্রথম যুদ্ধের জন্য চ্যালেঞ্জ করেছিলেন। কিন্তু, সৌভাগ্যবশত সে তার তীর দিয়ে গুলিবিদ্ধ হয়। দুর্যোধন এবং অশ্বত্থামা চেষ্টা করেছিল কিন্তু তারা ব্যর্থ হয় এবং তাই দুশাসন তাকে তার সাথে যুদ্ধ করার জন্য চ্যালেঞ্জ জানায়। নির্জারা এটা মেনে নেয় এবং তার সাথে মারামারি করে। সেখানে যুদ্ধ চলতেই থাকে, কেউ জয়ী হয় না কেউ হারে না। অবশেষে, নির্জারা দুঃশাসননের শুটিং বন্ধ করে দেয় এবং দুঃশাসনের চূড়ান্ত শট দিয়ে, নির্জারা তার স্ত্রী এবং দুই সন্তানের মা হন।
তাকে মানবতী নাম দেওয়া হয়েছিল কারণ তিনি যুদ্ধের আগে একজন যোদ্ধাকে সম্মান করতেন, এবং অন্যটি ছিল ধনিষ্ঠা যা তার নামের অনুরূপ ছিল (নির্জারা) যা উল্লেখযোগ্যভাবে সেই মহিলাকে বোঝায় যে একজন ক্ষত্রিয় ছিলেন, তিনি ছিলেন মহাভারত প্রথম মহিলা যিনি একজন ক্ষত্রিয় হিসাবে পরিচিত। তিনি মহাভারতের অন্য নারী চরিত্রের বিকল্প সুন্দর। ভানুমতী দিয়ে তার কাজ বর্ণনা করা যায় না, কারণ উৎস ভিন্ন হবে। রাজকুমারী সিরাত কে "সিরাত কুমারী" (অর্থাৎ "রাজকুমারী"), একটি "রাজকুমারী" হিসাবেও উপস্থাপিত করা হয়েছিল।
এই মেয়েটির নাম দুবার পুনরাবৃত্তি করা হয়েছে, মানে বর্ণমালা 'a' দুবার পুনরাবৃত্তি হয়েছে। এটি ঋষি নারদ দ্বারা আদিপর্ব-এ উল্লিখিত তার আরেকটি উপনাম। নির্জারার এই উদ্ধৃতিটি বর্ণনা করে যে তিনি একজন যোদ্ধা রাজকন্যা এবং অন্য কোন রাজকুমারীর কাছে অপ্রত্যাশিত যে খুব ভঙ্গুর। ব্যাস তার সহনশীলতাকে বিশ্বস্ত রাণী হিসেবে বর্ণনা করেছেন। শৈশবে, নির্জারা ওরফে মানবতী মার্শাল আর্ট এবং তীরন্দাজির প্রতি অনুরাগী ছিলেন। 
দুশাসন এবং তার যোদ্ধা স্ত্রী, নির্জারার দুর্যোধন নামে একটি পুত্র ছিল যা তার বড় ভাইয়ের সঠিক নাম এবং সিরাত নামে একটি কন্যা ছিল। তিনি দুর্যোধনের পুত্র লক্ষ্মণ কুমারকে বিয়ে করেছিলেন।
চেনাঙ্গো কাউন্টি, নিউইয়র্ক

চেনাঙ্গো কাউন্টি হল মার্কিন যুক্তরাষ্ট্রের নিউ ইয়র্কের আটলান্টিক মহাসাগরের পার্শ্ববর্তী একটি কাউন্টি।
শহরটি এহার মাপাহানের অক্ষাংশে এবং ইলতাই টেমপ্লেট:কুরের দ্রাঘিমাংশে অবস্থিত।
অযোধ্যা, বাঁকুড়া

অযোধ্যা হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার বিষ্ণুপুর সমষ্টি উন্নয়ন এলাকার একটি গ্রাম।
অযোধ্যা অবস্থিত।
অযোধ্যা গ্রাম মাকুড়গ্রাম জয়কৃষ্ণপুর সড়কের পাশেই অবস্থিত। সড়ক পথে অযোধ্যা থেকে মহকুমা সদর বিষ্ণুপুর ১৩.৭ কিমি ও জেলা সদর বাঁকুড়া ৩২.৯ কিমি দূরে অবস্থিত।
এছাড়াও ৫.৫ কিমি দূরে জয়কৃষ্ণপুরে বিভিন্ন সড়ক পথের সংযোগ আছে।
অযোধ্যার নিকটবর্তী রেলওয়ে স্টেশন বিষ্ণুপুর রেলওয়ে স্টেশন ১৭ কিমি দূরে অবস্থিত।
ভারতের ২০১১ সালের আদমশুমারি অনুসারে, অজোধ্যার মোট জনসংখ্যা ছিল ২৮৬২ জন, যার মধ্যে ১৪৪৫ (৫০%) পুরুষ এবং ১৪১৭(৫০%) মহিলা। ০-৬ বছর বয়সের মধ্যে ২৮০ জন ব্যক্তি ছিল। অজোধ্যায় মোট শিক্ষিত ব্যক্তির সংখ্যা ছিল ১৮৮০ জন (৬বছরের বেশি জনসংখ্যার (৭২.৮১%)। 
অযোধ্যা উচ্চ বিদ্যালয় হল ১৯৫৪ সালে প্রতিষ্ঠিত একটি বাংলা মাধ্যম শিক্ষা প্রতিষ্ঠান। পঞ্চম শ্রেণি থেকে দ্বাদশ শ্রেণি পর্যন্ত পাঠদানের সুবিধা রয়েছে। বিদ্যালয়টিতে ১০টি কম্পিউটার এবং ১৯০০টি বই সহ একটি গ্রন্থাগার রয়েছে। 
অযোধ্যা গ্রামেই আছে বিখ্যাত বন্দ্যোপাধ্যায়ের বাড়ি। আনুমানিক ১৮০৫ সালে, নিতাই বন্দ্যোপাধ্যায়ের পুত্র রামমোহন বন্দ্যোপাধ্যায় জমিদারি শুরু করেন। এই জমিদার ২২টি নীলকুঠি ও ৪৬টি মৌজার মালিক ছিলেন। রামমোহন ব্যানার্জী অত্যন্ত ধার্মিক, ন্যায়পরায়ণ ও উদার ছিলেন। ভাই গদাধর বন্দ্যোপাধ্যায় পরবর্তীকালে জমিদারির আরও উন্নতি করেন।
আরও, সিংহদ্বারের বাম দিকে দ্বাদশ শিব মন্দির, সামনে গিরিগোবর্ধন মন্দির, দোলমন্দির ও ঝুলন মন্দির, রাস মন্দির ছাড়াও রয়েছে দুর্গামন্দির, নাটমন্দির ও রাধাদামোদরজিউর মন্দির। রাধাদামোদরজিউ মন্দিরে দুটি শালগ্রাম শিলা রয়েছে - ছোটটি রাধাদামোদরজিউ এবং বড়টি বংশীগোপালজিউ। গিরিগোবর্ধন মন্দিরটি ১৮৩৫ খ্রিস্টাব্দের দিকে নির্মিত হয়েছিল। এই মন্দিরটি একটি অভিনব নির্মাণশৈলীর নিদর্শন।
ডেভিড জে. ম্যাককাচিয়ন অযোধ্যার রাসমঞ্চ (রাস-মন্দির) কে রেখা বুরুজ সহ সপ্তদাস-রত্ন হিসাবে উল্লেখ করেছেন। 
অযোধ্যায় একটি প্রাথমিক স্বাস্থ্য কেন্দ্র রয়েছে, যেখানে ৬ শয্যা রয়েছে। 
ডিহর, ধারাপাট, বিষ্ণুপুর, বহুলাড়া, শ্যামচাঁদ মন্দির প্রভৃতি।
ভালেন্তিন কারবোনি

ভালেন্তিন কারবোনি (, ; জন্ম: ৫ মার্চ ২০০৫) হলেন একজন ইতালীয়–আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইন্টার মিলান এবং আর্জেন্টিনা জাতীয় অনূর্ধ্ব-২০ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
২০২১ সালে, কারবোনি ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছিলেন। এক বছর পর, তিনি আর্জেন্টিনা অনূর্ধ্ব-২০ দলে হয়ে অভিষেক করেছিলেন।
ভালেন্তিন কারবোনি ২০০৫ সালের ৫ই মার্চ তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।
কারবোনি ইতালি অনূর্ধ্ব-১৭ এবং আর্জেন্টিনা অনূর্ধ্ব-২০ দলের হয়ে খেলার মাধ্যমে ইতালি এবং আর্জেন্টিনার প্রতিনিধিত্ব করেছেন। ২০২১ সালের ১১ই আগস্ট তারিখে তিনি সুইজারল্যান্ড অনূর্ধ্ব-১৭ দলের বিরুদ্ধে ম্যাচে ইতালি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।
কারবোনি নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে হাভিয়ের মাসচেরানো দ্বারা ঘোষিত আর্জেন্টিনা অনূর্ধ্ব-২০ দলের ২১ সদস্যের চূড়ান্ত দলে স্থান পেয়েছেন।
আবদুল্লাহ আল মাসুদ চৌধুরী

আবদুল্লাহ আল মাসুদ চৌধুরী বাংলাদেশ সিভিল সার্ভিসের একজন কর্মকর্তা। বর্তমানে তিনি স্বরাষ্ট্র মন্ত্রণালয়ের সুরক্ষা সেবা বিভাগে সচিব হিসেবে দায়িত্ব পালন করছেন। এ পদে যোগদানের আগে তিনি একই বিভাগে অতিরিক্ত সচিব পদে কর্মরত ছিলেন।
মাসুদ চৌধুরী কুমিল্লা জেলার চৌদ্দগ্রাম উপজেলার বিজয়করা গ্রামে জন্মগ্রহণ করেন। তিনি প্রধানমন্ত্রীর রাজনৈতিক উপদেষ্টা কামাল আবদুল নাসের চৌধুরী ও প্রতিরক্ষা মন্ত্রণালয়ের সাবেক সিনিয়র সচিব আবদুল্লাহ আল মোহসিন চৌধুরীর সহোদর। তিনি ঢাকা বিশ্ববিদ্যালয়ের অর্থনীতি বিভাগ থেকে স্নাতক ও স্নাতকোত্তর ডিগ্রি লাভ করেন এবং অস্ট্রেলিয়ার মারডক বিশ্ববিদ্যালয় থেকে পরিবেশগতভাবে টেকসই উন্নয়ন বিষয়ে পোস্ট গ্রাজুয়েট ডিপ্লোমা সম্পন্ন করেন। এছাড়া তিনি দেশ ও বিদেশে বিভিন্ন প্রশিক্ষণ গ্রহণ করেছেন।
আবদুল্লাহ আল মাসুদ চৌধুরী বিসিএস ১১তম ব্যাচের কর্মকর্তা হিসেবে ১৯৯৩ খ্রিষ্টাব্দে বাংলাদেশ সিভিল সার্ভিসে যোগদান করেন। তিনি প্রশাসনের বিভিন্ন স্তরে দায়িত্ব পালন করেছেন। পরিকল্পনা কমিশনের সহকারী প্রধান ও সিনিয়র সহকারী প্রধান, স্বাস্থ্য ও পরিবার কল্যাণ মন্ত্রণালয়ে সিনিয়র সহকারী প্রধান, বিশ্বব্যাংকের অর্থায়নে বাস্তবায়িত জাতীয় পুষ্টি প্রকল্পের সমন্বয়ক/উপ-পরিচালক, বিদ্যুৎ বিভাগ, জ্বালানি ও খনিজ সম্পদ বিভাগ এবং অর্থনৈতিক সম্পর্ক বিভাগে উপপ্রধান পদে দায়িত্ব পালন করেছেন। তিনি থাইল্যান্ডের ব্যাংককে বাংলাদেশ দূতাবাসে ইকনমিক কাউন্সেলর ছিলেন। এছাড়া তিনি থাইল্যান্ডে ও কম্বোডিয়ায় কমার্শিয়াল কাউন্সেলর পদে নিযুক্ত ছিলেন। তিনি ইউএনইএসসিএপি-এ বাংলাদেশের বিকল্প স্থায়ী প্রতিনিধি পদে দায়িত্ব পালন করেন। এছাড়া তিনি বিদ্যুৎ বিভাগের অধীনস্থ ঢাকা ইলেকট্রিক সাপ্লাই কোম্পানি লিমিটেডে (ডেসকো) কাজ করেছেন।
মাসুদ চৌধুরী স্বরাষ্ট্র মন্ত্রণালয়ের সুরক্ষা সেবা বিভাগে অতিরিক্ত সচিব পদে কর্মরত ছিলেন। বর্তমানে তিনি একই বিভাগে সচিব হিসেবে দায়িত্ব পালন করছেন।
সানডে মিরর

সানডে মিরর হল "ডেইলি মিররের" সানডে ভগিনী সংবাদপত্র। এটি ১৯১৫ সালে সানডে পিক্টোরিয়াল হিসেবে চালু করা হয়েছিল এবং ১৯৬৩ সালে "সানডে মিরর" নামকরণ করা হয়। অন্যান্য কাগজের সাথে ঘনিষ্ঠভাবে প্রতিযোগিতা করে, জুলাই ২০১১ সালে, "নিউজ অফ দ্য ওয়ার্ল্ড" বন্ধ হবার পর দ্বিতীয় সপ্তাহান্তে, ২,০০০,০০০ এরও বেশি কপি বিক্রি হয়েছিল, যা জানুয়ারী ২০০০ থেকে সর্বোচ্চ।
ডেইলি মিরর

ডেইলি মিরর হল একটি ব্রিটিশ জাতীয় দৈনিক ট্যাবলয়েড-আকারের সংবাদপত্র যা ট্যাবলয়েড-শৈলীল সাংবাদিকতায় জড়িত বলে মনে করা হয়। ১৯০৩ সালে প্রতিষ্ঠিত, এর মূল কোম্পানি রিচ পিএলসি-র মালিকানাধীন। ১৯৮৫ থেকে ১৯৮৭ পর্যন্ত, এবং ১৯৯৭ থেকে ২০০২ পর্যন্ত, এর মাস্টহেডের শিরোনামটি ছিল কেবল দ্য মিরর। ২০১৬ সালের ডিসেম্বরে এর দৈনিক প্রিন্টের গড় প্রচলন ছিল ৭১৬,৯২৩, যা পরের বছর ৫৮৭,৮০৩-এ নেমে আসে। এর রবিবারের ভগিনী সংবাদপত্র হল "সানডে মিরর"। অন্যান্য প্রধান ব্রিটিশ ট্যাবলয়েড যেমন "দ্য সান" এবং "ডেইলি মেইলের" বিপরীতে, "মিরর-এর" আলাদা কোনো স্কটিশ সংস্করণ নেই; এই ফাংশনটি "ডেইলি রেকর্ড" এবং "সানডে মেল" দ্বারা সঞ্চালিত হয়, যা "মিরর" থেকে স্কটিশ তাৎপর্যপূর্ণ কিছু গল্প অন্তর্ভুক্ত করে।
মূলত মধ্যবিত্ত পাঠকের জন্য তৈরি করা হয়েছিল, এটি ১৯৩৪ সালের পরে একটি বৃহত্তর শ্রোতাদের কাছে পৌঁছানোর জন্য একটি শ্রমিক-শ্রেণির সংবাদপত্রে রূপান্তরিত হয়েছিল। এটি আলফ্রেড হার্মসওয়ার্থ দ্বারা প্রতিষ্ঠিত হয়েছিল, যিনি একে ১৯১৩ সালে তার ভাই হ্যারল্ড হার্মসওয়ার্থের কাছে (১৯১৪ লর্ড রথারমেয়ার থেকে) বিক্রি করেছিলেন। ১৯৬৩ সালে হার্মসওয়ার্থ পরিবারের মিডিয়া স্বার্থের পুনর্গঠনের ফলে "মিরর" আন্তর্জাতিক প্রকাশনা কর্পোরেশনের একটি অংশ হয়ে ওঠে। ১৯৬০-এর দশকের মাঝামাঝি সময়ে, দৈনিকের বিক্রি ৫ মিলিয়ন কপি ছাড়িয়ে গিয়েছিল, যে কীর্তি এটি বা অন্য কোনো দৈনিক (রবিবার নয়) ব্রিটিশ সংবাদপত্রের দ্বারা কখনও পুনরাবৃত্ত হয়নি। ১৯৮৪ এবং ১৯৯১ এর মধ্যে রবার্ট ম্যাক্সওয়েলের মালিকানাধীন ছিল "মিরর"। কাগজটি ১৯৯৯ সালে ট্রিনিটি মিরর গঠনের জন্য আঞ্চলিক সংবাদপত্র গোষ্ঠী ট্রিনিটির সাথে একীভূত হওয়ার আগে এবং মালিকের মৃত্যুর পরে একটি দীর্ঘ সময় সংকটের মধ্য দিয়ে যায়।
তোতাকাচার্য

তোতাকাচার্য (৮ম শতাব্দী খ্রিস্টাব্দ) ছিলেন অদ্বৈত বেদান্ত শিক্ষক আদি শঙ্করের একজন শিষ্য। তিনি উত্তরাখণ্ডে আদি শঙ্কর দ্বারা প্রতিষ্ঠিত জ্যোতির মঠের প্রথম জগদগুরু হয়েছিলেন। তিনি কেরালার ত্রিশুরে বাদাক্কে মোদাম নামে একটি মঠ প্রতিষ্ঠা করেছিলেন।
মাধবীয়া শঙ্করাবিজয়ম বলেন যে আদি শঙ্কর যখন শৃঙ্গেরিতে ছিলেন, তখন তিনি গিরি নামে এক ছেলের সাথে দেখা করেছিলেন। আদি শঙ্কর ছেলেটিকে তার শিষ্য হিসেবে গ্রহণ করেন। গিরি তার গুরু আদি শঙ্করের একজন কঠোর পরিশ্রমী এবং অনুগত শিষ্য ছিলেন, যদিও তিনি অন্যান্য শিষ্যদের কাছে উজ্জ্বল দেখাতেন না। একদিন, গিরি পূজার জন্য ফুল তুলতে ব্যস্ত ছিলেন, যখন আদি শঙ্কর অদ্বৈত বেদান্তের পাঠ শুরু করতে বসেছিলেন। তিনি অবশ্য পাঠ শুরু করেননি এই বলে যে তিনি গিরি তার কাজ এবং গানের পাঠ থেকে ফিরে আসার জন্য অপেক্ষা করছেন।এতে, পদ্মপদ দেয়ালের দিকে ইশারা করে বললেন যে আদি শঙ্কর যদি গিরিকে যেভাবে শিখিয়েছিলেন সেইভাবে এই বোবা বস্তুকে শিক্ষা দিলে তা হবে। এখন, আদি শঙ্কর গিরিকে তার আনুগত্য ও ভক্তির জন্য পুরস্কৃত করতে চেয়েছিলেন। এইভাবে তিনি মানসিকভাবে গিরিকে সমস্ত শাস্ত্রের (বিজ্ঞান) সম্পূর্ণ জ্ঞান প্রদান করেছিলেন। আলোকিত গিরি গুরু আদি শঙ্করের প্রশংসায় টোটকাষ্টকম, একটি সংস্কৃত কবিতা তোতাক মিটারে রচনা করেছিলেন। এভাবে নম্র শিষ্য গিরি হয়ে গেলেন তোতাকাচার্য।
এরনান বার্কোস

এরনান বারকোস (; জন্ম ১১ এপ্রিল ১৯৮৪) হচ্ছেন একজন আর্জেন্টাইন পেশাদার ফুটবলার। তিনি বর্তমানে আলিয়াঞ্জা লিমার হয়ে একজন ফরোয়ার্ড হিসেবে খেলেন। পূর্বে তিনি বাংলাদেশ প্রিমিয়ার লিগ ফুটবল ক্লাব বসুন্ধরা কিংসের হয়ে খেলেছেন। তিনি গোল দেওয়ার দক্ষতা, কৌশল এবং শক্তির জন্য তার ডাকনাম "এল পিরাতা" (জলদস্যু) হিসেবে সুপরিচিত।
২০২০ সালের ২ ফেব্রুয়ারিতে বাংলাদেশ প্রিমিয়ার লিগের ডিফেন্ডিং চ্যাম্পিয়ন বসুন্ধরা কিংস নিশ্চিত করে, বারকোস এএফসি কাপ এবং ২০১৯–২০ মৌসুমে লিগের দ্বিতীয় লেগে দলের অংশ হবেন। ১১ মার্চে এএফসি কাপের ম্যাচে মালদ্বীপের ক্লাব টিসি স্পোর্টসের বিরুদ্ধে ম্যাচে বসুন্ধরা কিংসের হয়ে তার অভিষেক হয়। সেই ম্যাচে তার হ্যাট্রিকে দলটি ৫-০ গোলে জয় পায়। তবে করোনা পরিস্থিতিতে এএফসি কাপ স্থগিত হওয়া ও ঢাকার পরিস্থিতির সাথে মানিয়ে নিতে না পেরে পারিবারিক কারণে সেবছরই ক্লাব ছাড়েন তিনি।
২০২০ সালের ৩০ শে অক্টোবর, বারকোসকে আনুষ্ঠানিকভাবে ইতালীয় সিরি ডি (চতুর্থ বিভাগ) ক্লাব এফসি মেসিনার সাথে একটি নতুন স্বাক্ষর করেন। তবে ২০২০ সালের ২৩ শে ডিসেম্বর তার অ-ইইউ নাগরিক অবস্থা সম্পর্কিত অমীমাংসিত আমলাতান্ত্রিক সমস্যার কারণে একটিও ম্যাচ না খেলে তিনি মেসিনা ত্যাগ করেন।
২০১২ সালের ২৩ শে আগস্টে ২০১৪ ফিফা বিশ্বকাপ বাছাইপর্বে প্যারাগুয়ে এবং পেরুর বিরুদ্ধে ম্যাচের জন্য তাকে দলে ডাকা হয়। তবে দুই ম্যাচেই তিনি অব্যবহৃত বিকল্প খেলোয়াড় হিসেবে ছিলেন। পরিবর্তে, তিনি ১৯ সেপ্টেম্বর ২০১২ সালে সুপারক্লাসিকো দে লাস আমেরিকাসে ব্রাজিলের বিরুদ্ধে ম্যাচে শুরুর একাদশে জায়গা পাওয়ার মাধ্যমে জাতীয় দলের তার অভিষেক হয়। ২০১২ সালের অক্টোবরে, বার্কোস উরুগুয়ে এবং চিলির বিরুদ্ধে বিশ্বকাপ বাছাইপর্বের ম্যাচে দেরিতে বদলি খেলোয়াড় হিসেবে মাঠে নেমেছিলেন। জাতীয় দলের হয়ে মোট ৪ ম্যাচে মাঠে নামেন তিনি।
এলডিইউ কুইটো
পালমেইরাস
ক্রুজেইরো
আলিয়াঞ্জা লিমা
স্বতন্ত্র
বাসু ভট্টাচার্য্য

বাসু ভট্টাচার্য্য ("; )" (১৯৩৪ —১৯ জুন ১৯৯৭) ছিলেন একজন বিশিষ্ট ভারতীয় বাঙালি চিত্র পরিচালক। তবে তিনি হিন্দি ছায়াছবিতেই কাজ করেছেন। ১৯৬৭ খ্রিস্টাব্দে তিনি সেরা পরিচালক হিসাবে রাষ্ট্রপতির স্বর্ণপদক লাভ করেছিলেন।""
বাসু ভট্টাচার্য ব্রিটিশ ভারতের অধুনা পশ্চিমবঙ্গের মুর্শিদাবাদ জেলার একটি ছোট শহর কাশিমবাজারের একটি গোঁড়া ব্রাহ্মণ পরিবারের জন্মগ্রহণ করেন। ১৯৫২ খ্রিস্টাব্দে তিনি কলকাতা বিশ্ববিদ্যালয়ের স্নাতক হন এবং সে বছরেই তিনি বলিউডের চলচ্চিত্র জগতে যোগ দেন।
দীর্ঘদিন বিমল রায়ের সহকারী হিসাবে কাজ করার পর ১৯৬৬ খ্রিস্টাব্দে নিজের পরিচালনায় (ফণীশ্বর নাথ 'রেনু'-এর ছোট গল্প "মারে গায়ে গুলফাম" অবলম্বনে) প্রথম ছবি তিসরি কসম সাড়া জাগিয়েছিল। রাজ কাপুর এবং ওয়াহিদা রহমানের অভিনয় সমৃদ্ধ ছবিটি তার জন্য জাতীয় পুরস্কার এনে দেয়। ১৯৬৭ খ্রিস্টাব্দে তিনি সেরা পরিচালক হিসাবে রাস্ট্রপতির স্বর্ণপদক লাভ করেন।
বাসু ভট্টাচার্যের পরিচালনায় "আবিষ্কার" চলচ্চিত্রটি সবচেয়ে জনপ্রিয় এবং সমালোচকদের দ্বারা উচ্চ-প্রশংসিত হয়েছিল। তিনি ১৯৭৪ খ্রিস্টাব্দে শ্রেষ্ঠ পরিচালক বিভাগে ফিল্মফেয়ার পুরস্কার পুরস্কার লাভ করেন। বলিউড গাইড কালেকশনে পাঁচ তারকা প্রাপ্ত ছবিটিতে মুখ্য ভূমিকায় ছিলেন রাজেশ খান্না এবং শর্মিলা ঠাকুর। অভিনতা রাজেশ খান্নাও ছবিটির জন্য ১৯৭৪ খ্রিস্টাব্দে শ্রেষ্ঠ অভিনেতা বিভাগেফিল্মফেয়ার পুরস্কার লাভ করেন।
১৯৭৯ খ্রিস্টাব্দে তিনি স্পর্শ ছবিটি প্রযোজনা করেন, এটি হিন্দিতে সেরা পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার লাভ করেছিল এবং ছবিটি ১৯৮৪ খ্রিস্টাব্দে ফিল্মফেয়ার পুরস্কার ও পেয়েছিল।
বাসু ভট্টাচার্য প্রগতিশীল চলচ্চিত্র আন্দোলনের অংশীদার ছিলেন। প্রথম জীবনে কবিতা লেখার পাশাপাশি সংবাদপত্রে ফরমায়েসি লেখাও লিখেছেন। সাহিত্যের আড্ডার সঙ্গে বাগানচর্চাতে তার গভীর অনুরাগ ছিল। টানা দশ বৎসর তিনি ইন্ডিয়ান ফিল্ম ডিরেক্টর্স অ্যাসোসিয়েশনের সভাপতি পদে ছিলেন। ১৯৮১ সালে তিনি ১২তম মস্কো আন্তর্জাতিক চলচ্চিত্র উৎসবে জুরির সদস্য ছিলেন।
১৯৬১ খ্রিস্টাব্দে বাসু ভট্টাচার্য্য বিমল রায়ের অসম্মতিতে বিমল রায়ের কন্যা রিঙ্কিকে বিবাহ করেন। তাদের তিন সন্তানের মধ্যে এক পুত্র আদিত্য এবং দুটি কন্যা চিন্মু ও অন্বেষা। পরবর্তীতে তাদের সম্পর্কে ফাটল সৃষ্টি হয়। অবশেষে  গার্হস্থ্য নির্যাতনের অভিযোগে ১৯৮৩ খ্রিস্টাব্দে স্ত্রী রিঙ্কি পৃথক হয়ে যান এবং ১৯৯০ খ্রিস্টাব্দে তাদের আনুষ্ঠানিকভাবে বিবাহ বিচ্ছেদ ঘটে। রিঙ্কি ভট্টাচার্য ভারতে গার্হস্থ্য সহিংসতার উপর -  "বদ্ধ দরজার পিছনে" নামে একটি রচনা সংকলন সম্পাদনা করেন। পরবর্তীতে রিঙ্কি ভট্টাচার্য একজন সফল লেখক, কলামিস্ট এবং ডকুমেন্টারি চলচ্চিত্র নির্মাতা হিসাবে পরিচিতি পান।
পাড়ি পাড়ি লেচে মনসু

পড়ি পড়ি লেচে মনসু () একটি ২০১৮ সালের তেলুগু ভাষায় প্রণয়ধর্মী চলচ্চিত্র। এটি পরিচালনা করেছেন হনু রাঘবপুদি। ছবিটিতে শরবানন্দ এবং সাই পল্লবী অভিনয় করেছেন প্রিয়া রমন, সম্পদ রাজ, কল্যাণী নটরাজন, মুরালি শর্মা, প্রিয়দর্শী এবং সুনীল সহায়ক ভূমিকায় অভিনয় করেছেন।
বিশাল চন্দ্রশেখরের সঙ্গীত পরিচালনা করেছেন জে কে এবং সম্পাদনা করেছেন এ. শ্রীকর প্রসাদ। ২০১৭ সালের ডিসেম্বরে ছবিটি চূড়ান্ত হয় এবং ২০১৮ সালের ফেব্রুয়ারিতে তার শুটিং শুরু হয়। ২১ ডিসেম্বর ২০১৮ এ মুক্তিপ্রাপ্ত এই ছবিটি সমালোচকদের পর্যালোচনার জন্য উন্মুক্ত হয়। ছবিটি ব্যবসায়িকভাবে ব্যর্থ হয়।
বার্লিন ব্রান্ডেনবুর্গ বিমানবন্দর

বার্লিন ব্রান্ডেনবুর্গ বিমানবন্দর হল জার্মান রাজধানী বার্লিনের ঠিক দক্ষিণে ব্রান্ডেনবুর্গ রাজ্যের শোয়েনফেল্টের একটি আন্তর্জাতিক বিমানবন্দর। পশ্চিম বার্লিনের প্রাক্তন মেয়র ও পশ্চিম জার্মান চ্যান্সেলর উইলি ব্র‌্যান্টের নামে নামকরণ করা হয়েছে, এটি শহরের কেন্দ্র থেকে ১৮ কিলোমিটার (১১ মাইল) দক্ষিণ-পূর্বে অবস্থিত এবং ইজিজেট, ইউরোউইংস এবং রায়নায়ারের জন্য একটি ঘাঁটি হিসাবে কাজ করে। এটির বেশিরভাগই ইউরোপীয় মহানগর ও অবসর গন্তব্যের পাশাপাশি বেশ কয়েকটি আন্তঃমহাদেশীয় পরিষেবাগুলির জন্য উড়ান রয়েছে।